Жосалы кенті теміржол вокзалы 

Құрметті қонақтар!
Қадірлі жерлестер!

Баршаңызға белгілі, елімізде 23 тамыз күні тарихи маңызды оқиға Құрылтай депутаттарының сайлауы өтті. 
Сыр жұртшылығы науқанға белсене қатысып, республика бойынша көрсеткіште 90,75 пайызбен алғашқы үштіктен көрінді. 
Осы саяси науқанда жерлестеріміз Президентіміз 
Қасым-Жомарт Кемелұлы айқындаған Әділетті, Қуатты әрі Таза Қазақстан құру мұраты жолына бірігіп, ауызбіршілік пен азаматтық ұстанымның жоғары үлгісін көрсетті.
Еліміздің жаңа тарихи кезеңін қалыптастыратын Құрылтай сайлауына белсене қатысқан барша сырбойылықтарға зор ризашылығымды білдіремін.

Қадірлі қауым!

Бүгін өңіріміз үшін ерекше қуанышты күн!
Мемлекет басшымыздың тапсырмасына сәйкес қайта жаңғыртудан өткен 3 теміржол вокзалы пайдалануға берілуде.
Өңірімізге арнайы келген Құрылтай депутаттарымен бірге таңертең Арал қаласындағы, жаңа ғана Төретам кентіндегі теміржол вокзалдарын ел игілігіне табыстадық.

Ардақты ағайын!


Сыр өңірі тоғыз жолдың торабында орналасқан, өңірлерді жалғаған маңызды көлік дәлізі.
Бүгінде өңірімізден халықаралық және өңіраралық теміржол бағыттарымен мыңдаған жолаушылар, шетелдік туристер қатынайды.
[bookmark: _Hlk183362222]Облыс аумағынан барлығы 15 жолаушы пойызы өтеді. Оның ішінде облыс орталығынан Астана, Петропавл, Павлодар, Көкшетау, Семей, Түркістан қалаларына 
6 жолаушылар пойызы жүреді. 
Вокзалдарды заман талабына сай жаңғырту – тұрғындар үшін де, аймағымызға келетін қонақтар үшін де ерекше мәнге ие.

Қадірлі қауым!

Президентіміздің тапсырмасына сәйкес еліміздегі теміржол вокзалдарын жаңарту жұмыстары жүйелі түрде жүргізілуде.
Биыл өңірімізде 80 шақырымнан астам теміржолға күрделі жөндеу жұмыстары жүруде.
2024 жылы Қызылорда қаласындағы теміржол вокзалы күрделі жөндеуден өткізіліп, оған іргелес аумақ толық абаттандырылды.
Жаңақорған, Шиелі, Қазалы аудандарында және Сексеуіл кентіндегі теміржол вокзалдарының жөндеу жұмыстары толық аяқталып, ел игілігіне қызмет етуде.
[bookmark: _GoBack]Талап бекетінде аумағы 1200 шаршы метр болатын жолаушылар платформасы қайта жаңғыртудан өтті.
Жалағаш және Тереңөзек кентіндегі 2 қызмет көрсету пунктіне қайта жаңғырту жұмыстары жүргізілуде.
Енді, міне, құны 987 млн. теңгені, аумағы 625 шаршы метрді құрайтын Жосалы кентіндегі теміржол вокзалы күрделі жөндеуден өткізіліп, ел игілігіне табысталуда. 
Вокзалдарды қайта жаңғырту және күрделі жөндеу жұмыстарына жалпы құны 10 млрд. теңгеден астам қаржы бөлінді (10 млрд. 212 млн. теңге).

Құрметті қауым!

Жосалы теміржол вокзалының тарихы Қармақшы өңірінің қалыптасу кезеңімен тікелей байланысты. 
Жосалы кентінің іргесі жиырмасыншы ғасырдың басында теміржол станциясы ретінде қаланып, 1905 жылы салынған станцияға «Жосалы» атауы берілген. 
Бұл нысан Орынбор – Ташкент теміржол магистралінің бойында орналасып, сол кезеңнен бастап жолаушы және жүк тасымалында маңызды қызмет атқарған. 
Теміржолдың келуі Жосалы кентінің экономикалық және әкімшілік орталық ретінде қалыптасуына ықпал еткен.
Тарихи кезеңдерде Жосалы станциясы өңірдің ғана емес, елдің өндірістік дамуына қызмет еткен маңызды көлік нысаны болды. 
Ғасырдан астам уақыт бойы жолаушылар мен теміржолшыларға қызмет еткен бұл тарихи ғимараттың бүгінгі күрделі жөндеуден өтіп, қайта жаңғыруы – өткен мен бүгінді жалғаған маңызды қадам.
Вокзал күніне 200 жолаушыны өткізуге қабілетті. 
Күрделі жөндеу жұмыстары аясында ғимараттың қасбеті мен іргетасын қаптау, төбе жабындысы мен 
есік-терезелерін ауыстыру, электр желілерін монтаждау, жылу жүйесін жүргізу және перрон аумағын аббатандыру жұмыстары жүргізілді.
Нысан барлық заманауи талаптарға сай, жоғары сапалы жабдықтармен жабдықталды.
Облыс аумағынан өтетін қонақтар мен туристтер теміржол вокзалдарының сапасы мен қызмет көрсету деңгейіне оң бағасын беріп, өңіріміз туралы жақсы әсер қалыптастырады деп сенеміз.





Құрметті Құрылтай депутаттары!


Шақыртуымызды қабыл алып, өңіріміз үшін аса маңызды нысандардың ашылуына арналған салтанатты шараларымызға келіп қатысқандарыңыз үшін Сіздерге барша Сыр жұртшылығының, Өзімнің атымнан шынайы ризашылығымызды білдіреміз.
Ел игілігі жолындағы барлық бастамаларыңызға сәттілік тілейміз!
Сондай-ақ, осы нысанды күрделі жөндеуден өткізуге үлес қосқан барлық азаматтарға алғысымызды білдіреміз. 
Баршаңызға зор денсаулық, отбасыларыңызға амандық пен бақ-береке тілеймін! 
Еліміз аман, жұртымыз тыныш болсын! 
Рақмет!

